recursal/SuperWikiNEXT-32B huggingface dataset:
Pодната куќа
**Мерќин Новак-Њехорњски** (германско име од 1958 година **Martin Nowak-Neumann**, на горнолужичкосрпски Měrćin Nowak-Njechorński; \*13 јуни 1900

 во Њехорњ; † 6 јули 1990

 во Њехорњ) беше горнолужички сликар, публицист, графичар и писател. Во периодот меѓу 1952 и 1970 година работи како главен уредник на културното списание Розхлад.

Литературни творби (избор)
--------------------------

* *Po serbskich pućach*. Будишин 1936
* *Zapiski bobaka*. Будишин 1952
* *Serbski wšudźebył*. Будишин 1954
* *Mišter Krabat*. Будишин 1954

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 39418637
* LCCN: n84050603
* ISNI: 0000 0000 7215 558X
* GND: 118967568
* SUDOC: 076331679
* BNF: cb121721522 (податоци)
* NKC: jn20000604219

 |

 |
**Македонски чистец** (науч. *Stachys arenaria*, син. *macedonica*)— месен македонски флористички ендемит од семејството на устоцветни растенија (*Lamiaceae*), кој се развива на варовнички карпи, претежно во клисурите на реките. На просторот и во флората на Македонија се три подвидови на македонски чистец, опишани од познатиот македонски флорист, таксоном и фитоценолог академик Кирил Мицевски: 1) *Чистец, бабунски* (науч. *Stachys babunensis*) кој се развива на варовничките карпи во клисурата Пешти на реката Бабуна; 2) *Чистец, македонски* (науч. *Stachys babunensis*) познат само за околината на Мариово и долината на реката Вардар кај Демир Капија и 3) *Чистец, хорватиќев* (науч. *Stachys horvaticii*) познат за клисурите на реките Вардар, Пчиња, Тополка и Бабуна.

Наводи
------

1. 1 2  Матевски, Владо (2009). „Чистец, македонски". Во Блаже Ристовски (уред.). *Македонска енциклопедија*. **2**. Скопје: МАНУ. стр. 1625–1626. ISBN 978-608-203-024-1 (2) Проверете ја вредноста `|isbn=`: invalid character (help).CS1-одржување: користи параметар editors (link)
2. ↑  *Micevski, K. (1998): Flora in the Republic of Macedonia. MANU, 1.*
***„Македонски песни"*** — антологија песни составена од македонскиот композитор Јосиф Чешмеџиев, издадена во Софија, 1955 г.

Содржина
--------

Збирката содржи вкупно 18 песни сите разработени и хармонизирани за мешан хор, за тригласен женски хор, за машки хор.
Застапени се песните: „Шар Планина (народна песна)", „Кажи дилбер Стано", „Ајде слушај Анѓо", „Млад Манула мост ми прави", „Зарумбале тупаните", „Пошол Павле да се жени", „На лојзе појдов", „Тргна моме за вода", „Легна моме на одрето" и др.

Наводи
------

1. ↑  „Јосиф Чешмеџиев, Македонски народни песни", проф. д-р Марко Китевски, Камелеон, 2009 г. Скопје
2. ↑  „Јосиф Чешмеџиев, Македонски народни песни", проф. д-р Марко Китевски, Гирланда, 2017 г. Скопје
**Меѓународниот аеродром Матавери** (IATA: **IPC**, ICAO: **SCIP**) е сместен во градот Ханга Роа на Велигденскиот Остров. Оддалечен е 3.759 километри од главниот аеродром на Чиле, Сантјаго. Единствената писта на аеродромот започнува на самиот југозападен брег на островот, и завршува на јужниот дел од островот, со што ја остава отсечена планината Рано Кау од останатиот дел на островот.

Аеродромот е главната порта за влез на туристите кои доаѓаат за посета на познатите Моаи и останатите археолошки места. Аеродромот содржи ресторан, неколку продавници за сувенир, како и ареа за подигање на багаж. Аеродромот исто така има и зона за трансфер, за патниците кои го продолжуваат патот кон Папете, Тахити.

Историја
--------

Редовниот сервис од Чиле започнал во 1967 година со воздухопловот DC-6B, лет кој траел 9 часа, користејќи писта на блиската американска база. Во 1970, услугата била надградена со воздухоплов од типот Боинг 707. Единствената писта на аеродромот е долга 3.318 метри. Аеродромот бил планиран и како аеродром за итни случаи на американскиот спејс шатл.

Авиокомпании и одредишта
------------------------

* LAN Airlines (Папете, Сантјаго)
**Меѓународен индекс на растителни имиња** (англиски: *International Plant Names Index*, крат. **IPNI**) — бесплатна база на податоци која ги содржи имињата на семените, папратните и црвоточните растенија и дава библиоградски податоци за истите. Најдобро се опфатени видовите и родовите. Целта на базата е да се одбегне непотребно упатување на голем број првоизворници при пребарувањето на имињата и особините на таксоните.

Базата има и список на стандардизирани авторски кратенки, првично заснован на Брамит и Пауел (1992). Списокот редовно се подновува со нови кратенки.

Опис
----

IPNI е соработка помеѓу Кралските ботанички градини во Кју (Index Kewensis), Харвардскиот хербариум (Gray Herbarium Index) и Австралискиот национален хербариум (*APNI*). Базата е збирка на имиња заведени во овие три установи и работи на стандардизација на информациите. Стандардот за авторски кратенки препорачан од Меѓународниот правилник за номенклатура на алгите, габите и растенијата како „Автори на растителни имиња" (*Authors of Plant Names*) на Брамит и Пауел.

Базата ги следи и имињата објавени во стручните списанија и дава индекс на истите.
Во 2010 г. е отпочнат придружниот проект The Plant List кој има за цел да ги утврдува прифатените имиња на видовите.

Истото место го води и проектот Index Fungorum, посветен на габите.

Поврзано
--------

* The Plant List
* Index Fungorum

Наводи
------

1. ↑  „Ipni.org Site Info". Alexa Internet. Архивирано од изворникот на 2011-10-24. Посетено на 2014-04-01.
2. ↑  
„Index Kewensis". *International Plant Name Index*. Посетено на 21 November 2011.
3. 1 2  
Lughadha, Eimear Nic (29 April 2004). „Towards a working list of all known plant species". *Philosophical Transactions of the Royal Society of London. Series B, Biological Sciences*. **359** (1444): 681–687. doi:10.1098/rstb.2003.1446. PMC 1693359. PMID 15253353. Посетено на 21 November 2013.
4. ↑  
Croft, J.; Cross, N.; Hinchcliffe, S.; Lughadha, E. Nic; Stevens, P. F.; West, J. G.; Whitbread, G. (May 1999). „Plant Names for the 21st Century: The International Plant Names Index, a Distributed Data Source of General Accessibility". *Taxon*. **48** (2): 317. doi:10.2307/1224436. JSTOR 1224436.

Надворешни врски
----------------

* Матична страница  на IPNI
* Пребарување на растителните имиња — IPNI
* Пребарување на автори и нивните кратенки — IPNI
**Mедобросија** претставува густ, вискозен производ, со ароматичен мирис, и богат вкус јаткасти и шумски овошја и мед. Содржи специфични материи, различни видови на шеќери, а првенствено гликоза и фруктоза. Освен гликозата и фруктозата Медобросија содржи белковини, аминокиселини, ензими, органски киселини, повеќето витамини коишто му се потребни на човековиот организам, минерални материи, полен и други материи, а може да содржи и сахароза, малтоза и други полисахариди.

Благодарение на големата содржина на прости шеќери, витамините, минералните материи, Медобросија претставува лесно стварлива храна. Медобросија е многу погодна храна за спортистите, старите и изнемоштени лица како и за сите што се занимаваат со интелектуална и физичка работа.

Енергетската вредност на 100 грама Медобросија е околу 4.5кЈ. Еден килограм Медобросија има хранлива вредност како: 60 јајца, 4 кг риба, 2кг шунка, 4кг телешко месо, 10 кг портокали, или 14 – 18 кг зеленчук.

Надворешни врски
----------------

Медобросија
*Berkheya purpurea* (DC. ) Бент. & Кука.ф. екс јарбол.
Податотека:Madge Fawkes00.jpg
**Медлин Шарлот Фокс** (14 декември 1880 Малта - 15 септември 1954 Блек Буртон ) била англиски ботанички илустратор.

Студирала на Факултетот за ликовни уметности Слејд. За време на посетата на нејзиниот брат Валентин Фокс, кој се занимавал со земјоделство во близина на Фиксбург во Јужна Африка, таа ја насликала локалната флора и била наградена со Гренфел медал од Кралското хортикултурно друштво за нејзините прикази на дивите цвеќиња од Лесото.

Наводи
------

1. ↑  "Dictionary Of British And Irish Botanists and Horticulturists" - Ray Desmond
2. ↑  Veld and Flora v.68, 1982, 93-94. Bothalia v.15, 1985, 637-38, portrait

Надворешни врски
----------------

* Илустрации за растенија
**Методи Алексиев**  — македонски револуционер и војвода на Македонската револуционерна организација и Внатрешна македонска револуционерна организација.

Животопис
---------

Алексиев е роден во градот Велес, во 1887 година. Се школувал во Велес, Солун и Сер. Како ученик во Солунската гимназија стапил во контакт со кружокот на Гемиџиите, и соработувал со нив. Во 1905 година, бил избран за секретар на четата на војводата Христо Чернопеев, а по извесно време, бил комита во четата на Јане Сандански.

За време на првата балканска војна, во 1912 година бил избран за војвода на чета на Организацијата во Разлошко и Драмско. По завршувањето на Првата светска војна, останал активен во македонското национално ослободително движење, и се приклонил кон левицата. По убиството на Тодор Александров, од страна на новото раководство на Организацијата бил обвинет дека учествувал во заговорот против Александров. Под тоа обвинение, убиен е во селото Покровник, Горноџумајско, во 1924 година.

Наводи
------

1. 1 2  Енциклопедија ВМРО, Скопје, 2015, стр. 6
**Методи Додевски - Манак** ( во Долно Соње, Скопско — 7 октомври 1944

 во Горно Соње, Скопско) — македонски партизан, борец за слобода на Македонија и учесник во НОВ.

Животопис
---------

Завршил основно училиште, а потоа останал во родното село и се вработил како општ работник. Во почетокот на септември 1944 година стапил во борбените редови на Дванаесеттата македонска ударна бригада, како борец во првата чета, од првиот баталјон. Во четата, меѓу соборците бил познат под прекарот *Манак*. Речиси цели два месеца бригадата постојано водела борби против балистите. Во една од нив со четата се нашол на истурена позиција. Од врвот на Водно, бројни балистички групи вршеле пробив кон селата и позициите на четата. Непријателот бил поброен. Било наредено непријателот да се пушти да се приближи на 80-100 метри и дури тогаш со брз и концентриран оган да се одбие. Така, се развила жестока борба од непосредна близина. Во оваа борба бил тешко ранет командантот на баталјонот. Со еден контранапад на Манаковата чета, командантот бил извлечен. Манак одново се нашол во борбите за одбрана на Горно Соње. Борците и во оваа борба, извојувале победа над балистите. Селото бил спасено. Но, во една нова борба кај селото Горно Соње, тој храбро загинал на 7 октомври 1944 година.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 188. На `|first=` му недостасува `|last=` (help)
**Малколм Блај Тарнбул** (англиски: *Malcolm Bligh Turnbull*; р. 24 октомври 1954) — австралиски политичар, водач на Либералната партија и тековен премиер на државата почнувајќи од септември 2015 г. пратеник за Вентворт, Нов Јужен Велс од 2004 г. до денес.

Тарнбул ја посетувал Сиднејската гимназија, па запишал право на Сиднејскиот универзитет и дипломирал општествени и правни науки. Потоа добил Родсова стипендија и се запишал на колеџот „Брејзноуз" на Оксфордскиот универзитет, каде дипломирал граѓанско право. Пред да стане политичар, работел како новинар, правник, инвестициски банкар и стопанисувач со ризичен капитал. Од 1993 до 2000 г. служел и како претседател на Републиканското движење на Австралија.

Во 2007 г. Тарнбул накратко служел како министер за животна средина и водостопанство во кабинетот на Џон Хавард, па во септември следната година бил избран за водач на Либералната партија, и со тоа станал водач на опозицијата. Во 2009 г. застанал на страна на мерките за стакленички гасови предложени од владеачката Лабуристичка партија, што предизвикало поделба меѓу членството на Либералната партијата. Поради ова се свикани нови избори за водач на партијата, на кои Тарнбул изгубил од Тони Абот за еден глас. Во прво време бил со намера да ја напушти политиката, но потоа се премислил, останал на пратеничкото место, па во септември 2013 г. станал министер за комуникации во владата на Абот.

Во септември 2015 г. Тарнбул застанал како противкандидат на Абот за водство на партијата, и го освоил местото со 54 гласа наспроти Аботовите 44. Со тоа, веќе следниот ден го заменил и на функцијата премиер на Австралија.

Поврзано
--------

* Тарнбулова влада
* Либерална партија на Австралија
* Премиер на Австралија

Наводи
------

1. ↑  „Malcolm Turnbull interview with Belinda Hawkins". ABC Australia. August 3, 2009.
2. ↑  „Malcolm Turnbull sworn in as Australia's 29th Prime Minister". ABC News. 15 September 2015. Посетено на 15 September 2015.

Надворешни врски
----------------

* Малколм Тарнбул на Ризницата ?
* Матична страница (англиски)
* Парламентарен профил (англиски)

Предлошка:Премиери на Австралија

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 1553625
* LCCN: n88053591
* ISNI: 0000 0000 8192 7676
* GND: 1082752665
* SUDOC: 113287240
* BIBSYS: 90362036
* NLA: 35360833
* CiNii: DA03724754

 |

 |
**Мало Лаоле** е село сместено во општина Петровац на Млави во Србија. Според пописот во 2002 година, во селото живееле 635 луѓе. Вкупниот број на луѓе е намален од 918 според пописот во 1991 година. Селото брои 182 домаќинства, кои главно се населени со Срби .

Компактна рурална населба на (155 метри) десниот брег на Млава, 9 километри југоисточно од Петровац на Млави. Површината на атарот е 763 хектари.

Населението е српско (слават Св. Јован, Св. Олимпија, Св. Никола и др.

Наводи
------

1. ↑  Institut national d'études démographique (INED) Архивирано на 2 јули 2014 г.
 

44°19′30″N 21°27′51″E﻿ / ﻿44.32500° СГШ; 21.46417° ИГД﻿ / 44.32500; 21.46417

|  |  |
| --- | --- |
| Stub icon | *Оваа статија поврзана со Србија е никулец. Можете да помогнете со тоа што ќе ја проширите.** п
* р
* у
 |
*Heliamphora chimantensis*.
**Месојадните растенија** се растенија кои добиваат дел од хранливите материи (но не и енергијата) по пат на заробување и јадење на животни и протозои, и тоа најчесто инсекти и други членконоги. Месојадните растенија се адаптирале да растат на места каде почвата е плитка или сиромашна со хранливи материи, особено азот. Чарлс Дарвин во 1875 ја пишува книгата *Инсектојадни растенија*, која претставува првиот запис за месојадни растенија.

Вистинската месојадност веројатно еволуирала независно шест пати во пет различни редови на цветни растенија, а тие денес се претставени со повеќе од десетици родови. Родовите се состојат од околу 630 видови кои го привлекуваат и го заробуваат пленот, произведувајќи дигестивни ензими, и ги апсорбираат добиените хранливи материи. Покрај овие, преку 300 други протокарниворни растителни видови во неколку родови ги покажуваат некои, но не сите од наведените одлики.

Наводи
------

1. ↑  Darwin C (1875). *Insectivorous plants*. London: John Murray. Архивирано од изворникот на 2006-10-23. Посетено на 2010-08-28.
2. ↑  Albert, V.A. Williams, S.E. and Chase, M.W. (1992). „Carnivorous plants: Phylogeny and structural evolution". *Science*. **257** (5076): 1491–1495. doi:10.1126/science.1523408. PMID 1523408.CS1-одржување: повеќе имиња: список на автори (link)
3. ↑  Ellison, A.M. and Gotelli, N.J. (2009). „Energetics and the evolution of carnivorous plants—Darwin's 'most wonderful plants in the world'". *Journal of Experimental Botany*. **60** (1): 19–42. doi:10.1093/jxb/ern179. PMID 19213724.CS1-одржување: повеќе имиња: список на автори (link)
4. ↑  Barthlott, W. S. Porembski, R. Seine & I. Theisen (translated by M. Ashdown) 2007. *The Curious World of Carnivorous Plants: A Comprehensive Guide to Their Biology and Cultivation*. Timber Press, Portland.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85066669
* GND: 4017480-3
* BNF: cb120015707 (податоци)
* NDL: 00572227
* NKC: ph115236

 |

 |
**Лојбатал** (германски: *Leubatal*) — поранешна општинска заедница во округот Грајц, во Тирингија, Германија. Седиштето на општинската заедница било во Хоенлојбен. Била распуштена на 31 декември 2013.

Општинската заедница Лојбатал се состоела од следниве општини:

1. Хајн
2. Хоенлојбен
3. Хоенелзен
4. Кидорф
5. Лунциг
6. Нојгернсдорф
7. Шемберг
8. Штајнсдорф
9. Тајхвиц
10. Вилдетаубе

|  |  |
| --- | --- |
| Stub icon | *Оваа статија за место во округот Грајц е никулец. Можете да помогнете со тоа што ќе ја проширите.** п
* р
* у
 |

Координати: 50°43′01″ N; 12°03′00″ E﻿ / ﻿50.717° СГШ; 12.050° ИГД﻿ / 50.717; 12.050

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 154404657
* GND: 5103254-5

 |

 |
**Критичката теорија** го нагласува рефлексивното оценување и критика на општеството и културата, со примена на знаењата од областите на општествените науки и хуманистичките науки. Како термин, критичката теорија има две значења со различно потекло и историја: првиот се појавува во социологијата а вториот во книжевната критика. Таа опишува теорија заснована врз критика; така, теоретичарот Макс Хоркхајмер објансил дека една теорија е критичка доколку се стреми "да ги ослободи луѓето од околностите кои ги поробуваат."

Во социологијата и политичката филозофија, терминот критичка теорија ја опишува нео-марксистичката филозофија на Франкфуртската школа, која била развиена во Германија во 1930-тите. Франкфуртските теоретичари ја засновале на критичките методи на Карл Маркс. Критичката теорија тврди дека идеологијата е главна пречка за човековото ослободување.

Критичката теорија за првпат е дефинирана од страна на Макс Хоркхајмер во 1937 во неговиот есеј *Традиционална и критичка теорија*: Критичката теорија е општествена теорија ориентирана кон критикувањето и менувањето на општеството во целина, за разлика од традиционалната теорија ориентирана само кон разбирање или објаснување на општеството. Хоркхајмер ја сметал критичката теорија за радикална, еманципаторска форма на марксистичката теорија.

Основните концепти се: (1) дека критичката општествена теорија треба да биде насочена кон целокупноста на општеството со неговата историска специфичност, и (2) дека критичката теорија треба да го подобри разбирањето на општество со интегрирање на сите големи општествени науки, вклучувајќи ги географијата, економијата, социологијата, историјата, политичките науки, антропологијата и психологијата.

Маркс изречно ја разви идејата за критиката како критика на идеологијата и ја поврза со праксата на општествената револуција: "Филозофите само го толкуваа светот, на различни начини; поентата е да го променат."

Наводи
------

1. ↑  Horkheimer 1982, p. 244.
2. ↑  [Geuss, R. The Idea of a Critical Theory, Cambridge, Cambridge University Press]
3. ↑  „Theses on Feuerbach". Marxists Internet Archive. Посетено на 11 April 2015.

Надворешни врски
----------------

* Critical Theory, Stanford Encyclopedia of Philosophy
* Christina Gerhardt. "Frankfurt School." The International Encyclopedia of Revolution and Protest. Ness, Immanuel (ed). Blackwell Publishing, 2009. Blackwell Reference Online.
* "Theory: Death Is Not the End" N+1 magazine's short history of academic critical theory.
**Лојд Брукс Мајнор** (англиски: *Lloyd Brooks Minor*, р. 25. мај 1957 година во Литл Рок, Арканзас, САД) е американски хирург, истражувач, просветител и академски административец. Од декември 2012 година, тој е декан „Карл и Елизабет Науман" на Школата за медицина при Стенфордовиот универзитет. Претходно беше проректор за академски прашања на универзитетот „Џонс Хопкинс". Мајнор, кој е експерт за внатрешното уво, е познат за класифирањето на дехисценцијата на горниот полукружен канал на увото, што претставува пореметување при кое дупка во черепот го воспалува каналот за рамнотежа во внатрешното уво. Во 2010 година, Мајнор го доби златниот медал од здружението „Проспер Мениер" за подобрување на терапијата за Мениеровата болест со користење на гентамицин. Тој е член на Американскиот колеџ на хирурзи и Американската академија за отоларингологија - хирургија на глава и врат. Мајнор исто така е член на Националната академија за медицина на САД.

Наводи
------

1. ↑  „DOME: Minor Makes the Majors". *web.archive.org*. 2011-07-19. Архивирано од изворникот на 2011-07-19. Посетено на 2020-04-12.CS1-одржување: бот: непознат статус на изворната URL (link)
2. ↑  magazine, STANFORD. „Stanford School of Medicine's New Dean, Lloyd Minor". *stanfordmag.org* (англиски). Посетено на 2020-04-12.
3. 1 2 3  „Johns Hopkins Provost Honored With International Award - 05/17/2010". *www.hopkinsmedicine.org* (англиски). Посетено на 2020-04-12.
4. ↑  „Severe Dizziness Traced to Hole in Skull Bone". *Los Angeles Times* (англиски). 1999-02-22. Посетено на 2020-04-12.
5. ↑  „Национална академија за медицина. Список на членови". Посетено на 11. април 2020. Проверете ги датумските вредности во: `|accessdate=` (help)
Уличката Лоџик Лејн гледано кон Хај Стрит. Од десната страна се гледаат Даремските згради.
Уличниот натпис на Лоџик Лејн, на раскрсницата со Хај Стрит.
**Лоџик Лејн** (анг. *Logic Lane*, „Сокак на логиката") е мал калдрмисан сокак од историско значење, кој се наоѓа во рамките на Универзитетскиот колеџ во Оксфорд, Англија, така наречен бидејќи таму се наоѓал одделот за изучување на логиката. Тој ги поврзува улиците Хај Стрит од предната страна на колеџот и Мертон Стрит од задната, која исто така е калдрмисана. На крајот од сокакот, каде што се спојува со хај Стрит, има краток покриен мост.

Западниот крај на сокакот води до Редклифовиот двор и Станот на управникот. На источниот крај се наоѓаат 1903 Даремски згради (на Хај Стрит) и Гудхартовиот двор. Сокакот е всушност ограден со порти од обете страни, и се заклучува ноќно време (обично порано отколку што стои на таблите). Лоџик Лејн главно го користат пешаци, но дозволени се и возила.

Историја
--------

Лоџик Лејн се нарекувал **Хорсман Лејн** (*Horseman Lane*) во XIII и XIV век. Во средниот век тука имало коњски млин. Затоа сокакот бил наречен уште и **Хорсмал Лејн** (*Horsemull Lane*). Називот Лоџик Лејн бил прифатен во XVII век, бидејќи тогаш на северниот крај на уличката бил сместен одделот за логика.

Во 1904 бил изграден покриен мост на крајот кон Хај Стрит за да се поврзе постариот дел од колеџот со тогаш новите Даремски згради. На овој сокак официјално имале предност јавачите. На ова се противел градскиот совет и дошло до парница, но судот сепак решил во полза на колеџот.

Поврзано
--------

* Логика
* Универзитетски колеџ, Оксфорд

Наводи
------

1. ↑  Кар, Вилијам, *Универзитетски колеџ*, Раутлеџ, 1998. ISBN 978-0-415-18632-2. (англиски)
2. ↑  Лоџик Лејн, Оксфорд Архивирано на 28 август 2008 г. (англиски)

Надворешни врски
----------------

* Портал: Логика
* Портал: Zellweger-LogicGarnet.jpg

* Фотографија од 1906[*мртва врска*] од Хенри Тонт од Англиско наследство — поглед на Лоџик Лејн кон север со покриениот мост (англиски)
* Влезот во Лоџик Лејн (со мостот) Архивирано на 20 август 2008 г. (англиски)
* Философски филмови со Лоџик Лејн Архивирано на 23 мај 2006 г. (англиски)
Во поширок смисол **културен ресурсен менаџмент** (КРМ) е управување со културните ресурси како што се полињата на уметностите и културното наследство. КРМ вклучува истражување, рекогносцирање и ископување за да одреди дека историските и културните ресурси на една општина, реон, регион, град или држава не се уништени од развојот и градењето.

Овој вид на работа познат како културен ресурсен менаџмент е важен дел од археологијата, и е создаден од луѓе кои работат во универзитети, музеи, државни агенции и приватни компании. Развитокот на КРМ доведе до значаен развој на археологијата во државниот и приватниот сектор со создавање државни и федерални агенции, како и приватни компании за раководење и вреднување на овие начела. Различни видови конструкции - резервоари, автопати, системи за отпадни води и далноводи - се јавува потреба од археолошки рекогносцирања и статии за животна средина за кои владите, работодавачите и граѓаните треба да платат за да бидат направени такви анализи.
**Михајло Димитриевски-Мичо**  студирал на Графичкиот факултет во Битола.

Активно објавува стрипови и цртежи во „Студентски збор", „Пулс", „Стрип Арт", "The Cult", илустрации за учебници во издание на „Просветно дело" и други.

Битолчанецот Михајло Димитриевски, попознат како „Тхе Мичо", е легенда на стрип-цртањето и илустрацијата не само кај нас, туку и во глобалната индустрија на друштвени игри и стрипови.Попознати негови игри на межународен план се: „Валерија"„(Valeria)", „Бродоградители на Северното Море" „(Shipwrights of north sea)", „Игра на тронови" „(Game of Thrones)", македонските: „Воздигнато благородништво" „(Rise to Nobility)",„Каверна таверна", „(Cavern Tavern)", „Робин Худ", „(Robin Hood)", „Галактички Војсководци", „(Galactic Warlords)".

На домашен терен е познат како автор на карактерите на „Петко", „Еднооки",„Чунга лунга", додека на светски план стигна до цртање карактери за популарниот серијал „Игра на тронови". Во последно време неговото име се појавува на шпиците на анимираниот серијал „Светот на Биби", каде што е арт-директор, ги дизајнира карактерите и позадините и се грижи за целокупниот визуелен изглед на проектот.

Покрај сите професионални цртачки обврски во периодот на карантин во изминатите неколку месеци секојдневно на Фејсбук објавувал по еден цртеж поврзан со ковид-кризата. Така се појави неговата прва книга „Карантински хроники", во која објавил 82 цртежи. .

Уметничи (арт) директор е на првиот македонски долгометражен 2д анимиран филм:„Џон Вардар против Галаксијата"

Во книгата DаrkHorse –Sakai Project, посветена на стрипот, спомнат е како истакнат автор заедно со најдобрите светски стрип автори и иилустратори:(Мињола, Деј Гибонс, Френк Чо, Џек Дејвис, Гуарнидо, Корбен, Паоло Ривера).

Наводи
------

1. ↑  Стрип во Лифт[*мртва врска*]
2. ↑  Битолчанецот Михајло Димитриевски
3. ↑  Михајло Димитриевски – Тхе Мичо
***Мега Минди*** (изворно: *Mega Mindy*) ― белгискафламанска детска телевизиска серија со натприродна/суперјуначка тема на драма. Серијата била создадена од Studio 100 и се емитува на фламанскиот ТВ канал Ketnet. Се насочува на една млада жена, Мике, (Фри Суфрио), која живее со баба и дедо и работи како полицаец, но има и таен идентитет како супер јунакот Мега Минди. Таа се обидува да го задржи тоа во тајност, но се вљубува во Тоби (Луј Талп), кој исто така работи во полиција. Тој е заљубен во Мега Минди и не знае дека на Мике потајно му се допаѓа и всушност е Мега Минди. Таа се обидува да најде начин да орамнотежува помеѓу работата и да се биде супер јунак, но тоа не е секогаш лесно.

Секоја епизода има нова загадочност што треба да ја реши Мике и еден или повеќе лоши момци кои Мега Минди ги соборува. Не толку паметниот шеф на Мике секогаш се обидува да го реши случајот, но Мега Минди обично завршува со решението, кое тој не го цени. Тој навистина успева да ја преземе одговорноста за фаќање на лошо момче во неколку наврати бидејќи Мега Минди не може да се открие.

Глумски состав
--------------

### Главни ликови

* Фри Суфрио како Мике Фонкел/Мега Минди (2006–денес)
* Луј Талп како Тоби (2006–денес)
* Антон Кохен како комесари Камиел Мигрен (2007-денес)
* Шарел Бранкарц како комесар Емиел Мигрен (2006–2007)
* Фред Фан Којк како дедо Фонкел (2006-денес)
* Ники Ленгли како баба Фонкел (2006-денес)
* Матијас Темерманс како Бип (2006–денес)

Моќи
----

Мега Минди има неколку супер јуначки моќи. Таа е способна да трча многу брзо и да телепортира до каде сака.

Приспособувања
--------------

„Мега Минди" била приспособена во неколку сценски емисии и четири филмови, објавени редоследно во 2009, 2010, 2011 и 2015 година.

Интересно
---------

Првичниот шеф на Мике и Тоби во серијата бил заменет со неговиот помлад брат. Во реалноста, глумецот кој го глумел нивниот шеф, Шарел Бранкаерц, починал.

Надворешни врски
----------------

* Mega Mindy
* Studio100fan.eu - Mega Mindy
Михаљ Фаркаш**Михаљ Фаркаш** (унгарски: *Mihály Farkas*, роден во Херман Леви; 18 јули 1904 – 6 декември 1965) бил унгариски Евреин и комунистички политичар.

Животопис
---------

Тој е роден во Абаујсанто во 1904 година и станал комунист во 1930-тите. Тој живеел во Кошице и Прага. Тој се борел во Шпанската граѓанска војна; подоцна тој се преселил во Советскиот Сојуз. Се вратил во Унгарија при крајот на 1944 година и станал член на Централниот Комитет, Политичкиот Комитет и Секретаријатот на унгарски Комунистичката Партија од Мај 1945 година. Во 1945 година, тој стана под-секретар за внатрешни Работи. Во 1946 година тој беше избран за заменик-секретар и стана претседател на партискиот управен комитет.

Тој бил министер за Национална одбрана од 9 септември 1948 година до 2 јули 1953 година. Тој бил еден од главните поттикнувачи за време на Ракоши ерата. Во 1956 година, тој бил избркан од партијата и осуден. Тој бил ослободен од затворот во 1961 година и потрошени неговите последни години работи како уредник во Будимпешта, каде што тој почина во 1965 година. Неговиот син Владимир бил полковник на безбедност на полицијата за време на Ракоши режимот.

Наводи
------

1. ↑  Hollander, Paul (1999). *Political Will and Personal Belief: The Decline and Fall of Soviet Communism*. New Haven, CT: Yale University Press. стр. 247. ISBN 978-0-300-14420-8.

| Политички канцелари |
| --- |
| Претходен Петер Вереш |  **Министер за одбрана**1948-1953 | Следен Иштван Бата |
Мебендазол
**Мебендазол** е лек од групата бензимидазоли, кој се користи како антихелминтик во лекувањето на црви (хелминти).

Клинички информации
-------------------

Препаратите на мебендазол се одобрени за третман на пациенти со инфекции со цревни црви предизвикани од нематоди (цевчести црви) и некои тении (таблети од 100 mg) како и цистична ехинококоза, алвеоларна ехинококоза и трихиноза (таблети од 500 mg). Мебендазолот исто така се користи во ветеринарната медицина за различни болести на црви.

Средствата се контраиндицирани во случај на преосетливост на некоја од состојките. Треба да се избегнува истовремена администрација со метронидазол, фенитоин или карбамазепин. Мебендазолот е тератоген кај глодачите; Сепак, апликацијата за време на бременоста кај луѓето обично е непроблематична.

Најчести несакани ефекти се абдоминална болка, дијареа, надуеност, гадење и повраќање, главоболки и вртоглавица.

Фармаколошки својства
---------------------

Мебендазолот се врзува за микротубулите во цревата на црвот, предизвикувајќи дегенерација и нарушување на навлегувањето на гликозата. Клетките на цицачите не се засегнати. Апсорпцијата на мебендазол по орална администрација е нецелосна. Силниотефект на првиот премин низ црниот дроб (англиски: first pass effect), исто така, елиминира голем дел од активната супстанција, така што само мал дел од дозата е биодостапен. Лекот беше развиен од Janssen Pharmaceutika во раните 1970-ти.

Истражувања за други дејства на лекот
-------------------------------------

Според една неодамнешна студија, мебендазолот има цитостатски ефекти и е ефикасен против глиоми, т.е. тумори на мозокот.

Наводи
------

1. ↑  Fachinformation Vermox.
2. ↑  Michelle De Witt, Alexander Gamble, Derek Hanson, Daniel Markowitz, Caitlin Powell (2017-04-05). *Repurposing Mebendazole as a Replacement for Vincristine for the Treatment of Brain Tumors*. **23**. doi:10.2119/molmed.2017.00011. PMID 28386621.CS1-одржување: повеќе имиња: список на автори (link)
Поглед кон котлината со езерото
**Мавровска Котлина** — највисока котлина во Македонија. Се наоѓа помеѓу планините Бистра на југ и разграноците на Шар Планина, Кожа и Крстови на запад и исток, на надморска височина од 1.200 м. Зафаќа површина од 92 км2. Преку превојот Бунец (1.318 м), на исток е поврзана со Полошката Котлина.

Котлината е формирана со неотектонски движења и за време на плиоценот имало езеро, за кое сведочат плиоцените седименти. Во котлината се наоѓа познатата мавровска акумулација.

Во самата котлина има неколку селски населби, меѓу кои најпозната е с. Маврово, кое е еден од најпознатите зимски туристички центри во Македонија. Низ котлината, покрај мавровската акумулација минува една од главните комуникациски правци: Скопје – Гостивар – Маврови Анови – Дебар.

Наводи
------

1. ↑  Синадиновски, Јаким (1970). *Гостиварскиот крај: Природно-географски одлики и општествено-економски одлики*. Собрание на општината.

|  |  |
| --- | --- |
| Stub icon | *Оваа статија за место во Македонија е никулец. Можете да помогнете со тоа што ќе ја проширите.** п
* р
* у
 |
**Ксенохормоните** или **хормоните на животната средина** ― група на соединенија кои покажуваат својства слична на ендокриниот хормон. Тие можат да бидат или од природно потекло, како што се фитоестрогени, или од синтетичко потекло. Овие соединенија се во состојба да ги активираат истите ендокрини рецептори како и нивните природни сродници и затоа често се вмешани во ендокрино нарушување.

Етимологија
-----------

Терминот е изведен од грчките зборови ξένος (ксенос), што значи „странец".

Позадина
--------

Ксенохормоните кои најчесто се случуваат се ксеноестрогените, кои ги имитираат ефектите на естрогенот. Другите ксенохормони вклучуваат ксеноандрогени и ксенопрогестерони.

Поврзано
--------

* Ксенобиотик

Наводи
------

1. ↑  Danzo, B. J. (15 јуни 1998). „The effects of environmental hormones on reproduction" (PDF). *Cellular and Molecular Life Sciences*. **54** (11): 1249–1264. doi:10.1007/s000180050251. PMID 9849617. Архивирано од изворникот (PDF) на 14 мај 2014. Посетено на 17 април 2021.
2. ↑  „Xeno-". Online Etymology Dictionary. Посетено на 17 април 2021.
3. ↑  „Important developments in the field of modified tocopherols/tocotrienols". Bioscientifica. Посетено на 17 април 2021.
4. ↑  Whitaker, S. Bryan; Baldev B. Singh; R. Norman Weller; K. Ritu Bath; Robert J. Loushine (февруари 1999). „Sex hormone receptor status of the dental pulp and lesions of pulpal origin". *Oral Surgery, Oral Medicine, Oral Pathology, Oral Radiology, and Endodontology*. **87** (2): 233–237. PMID 10052381.
**Критична психологија** е перспектива за психологија која црпи  опширни сознанија од критичка теорија. Критична психологија ја предизвикува општо прифатената (т.н. мејнстрим) психологија и се обидува да применува психички разбирања во понапредни начини, често се во потрага кон општествени промени како средство за спречување и лекување на психопатолошки појави.

Една од главните критики на критичката психологија кон конвенционалната психологија е дека таа не успева да го разгледа или намерно го пренебрегнува (игнорира) начинот на разликите на моќта помеѓу општествените класи и групи може да влијае на менталната и физичка добросостојба на поединци или групи на луѓе. Тоа го прави ова, делумно поради тоа што има тенденција да се објасни однесувањето на ниво на поединец.
**"Куќата на мачката"** е црно бел цртан анимиран филм објавен од страна на студиото Сојузмултфилм во 1938 година. Времетраење - 8 мин. 39 сек.

Првиот од трите советски цртани филмови заснован на истоимената бајка од Самуил Маршак. Но, за разлика од следните, овој цртан филм е снимен само според оригиналната бајка и е филмска агитација на тема детски игри со оган.

Креатори
--------

|  |  |
| --- | --- |
| Продуцент | Пантелејмон Сазонов |
| Сценарист | Михаил Папава |
| Режисер на сцената | Влад Бочкарев, Јаков Рејтман |
| Композитор | Joсиф Ковнер |
| Дизајнер на производство | Владимир Дегтјарјов |
| Аниматори | И.Н. Полковиков, Л. Резцова, Б. Петин, Т. Пузирјова, А. Шекалина, В. Макеев |
| Оператор | Д.О. Крилов |
| Инженер за звук | Сергеј Ренски |
**Ксенофонт** (грчки: *Ξενοφῶν*, околу 430 п.н.е. – 354 п.н.е.) бил старогрчки философ и реторичар.

Животопис
---------

Ксенофонт од Атина
Иако живеел во Атина, Ксенофонт бил противник на демократијата и бил приврзаник на аристократскиот режим кој преовладувал во Спарта. Оттука, тој ги испратил своите синови да учат во Спарта.

Творештво
---------

### Киропедија

Во првата статија од неговото дело „Киропедија", Ксенофонт зборува за власта. Според него, секогаш низ историјата, едни узурпатори ги соборувале од власта други узурпатори и затоа чудно е како некој може дури и кратко време да се задржи на власт. Според него, човекот ниту дома не знае да владее; уште повеќе, животните секогаш ги следат оние кои се грижат за нив, а луѓето не прават така; животните пасат на местото на кое ќе ги однесе овчарот, го слушаат она што им се забранува и стадото никогаш не се буни против овчарот, туку му ја дава целата корист што тој ја бара. Ако животните се лоши, вели Ксенофонт, тие не се лоши против својот сопственик, туку против другите луѓе; а луѓето, напротив, се бунат токму против оној која сака да управува со нив и да ги среди нивните работи. На тој начин, Ксенофонт заклучува дека не постои ниту едно животно потешко за управување од човекот.

### Учењето за љубовта

Ксенофонт сметал дека љубовта е производ на слободната волја. Според него, кога љубовта би имала суверена сила, тогаш убавината би била убава за секого. Преку неговиот лик Араспос, Ксенофонт вели: Огнот пече секого, зашто во природата на огнот е да пече; меѓутоа, еден човек се вљубува во некоја убавина, а друг човек поминува рамнодушен покрај неа. Освен тоа, братот не се вљубува во сестрата, ниту таткото во ќерката затоа што не го сакаат тоа. Тоа, пак, докажува дека љубовта зависи од волјата. Наспроти тоа, неговиот лик Кир одговара: ако љубовта зависи од нашата слободна волја, тогаш зошто не престанат да сакаат оние кои би сакале да престанат, туку напротив, тие плачат од болка и на љубовта ѝ робуваат дури и гордите луѓе кои го сметаат ропството за најголемо зло; исто така, во името на љубовта, луѓето лесно се одрекуваат од нештата од кои инаку не сакаат да се откажат; најпосле, луѓето ја носат љубовта како болест и живеат во страв да не го изгубат оној што го сакаат. На тоа, Араспос одговрат дека таквите вљубени луѓе се страшливци, зашто сакаат да умрат, но им е страв да се убијат. Чесните луѓе, кога сакаат злато, коњи или жени, можат да живеат без нив и повеќе сакаат да живеат без нив отколку неправедно да ги добијат, а тоа покажува дека љубовта зависи од волјата. На тоа, Кир му враќа со зборовите: Огнот пече кога ќе се допре, но љубовта пече и од далеку.

Наводи
------

1. ↑  Јован Дучић, *Благо Цара Радована* (друго издање). Београд: Laguna, 2018, стр. 355.
2. ↑  Јован Дучић, *Благо Цара Радована* (друго издање). Београд: Laguna, 2018, стр. 353-354.
3. ↑  Јован Дучић, *Благо Цара Радована* (друго издање). Београд: Laguna, 2018, стр. 120-121.
Дизниевата „**Куќичката на Мики Маус**", е првата компјутерска 3D анимирана телевизиска серија прикажувајќи ги „Сензационалните Шест": Мики Маус, Мини Маус, Пајо Паторот, Пата, Шиљо и Плутон глумат во оваа серија, која се фокусира на интерактивноста со публиката од претшколска возраст, и ја стимулира за решавање на проблемите. Секоја епизода вклучува знакови за помагање на своите гледачи за да се „реши одреден проблем на соодветната возраст со користење на основни вештини, како што се определување на обликот и броење до десет". Серијата ја користи дизниевата куќичка за играње „цело дете", наставен план за спознавачки, социјални и креативни можности за учење.

|  |  |
| --- | --- |
| Stub icon | *Оваа статија за телевизија е никулец. Можете да помогнете со тоа што ќе ја проширите.** п
* р
* у
 |
**Ксерофагија** („јадење на сува", од грчки ξηρός „суво" и φαγεῖν „јади") ― облик на пост забележан во источното христијанство за време на Великиот пост и некои други пости. „Сува" првенствено се однесува на храна зготвена без масло. Во грчката традиција, „масло" главно се однесува на маслиново масло, но во словенската традиција, ова се протега и на путерот и на другите видови растително масло. Исхраната за време на ксерофагијата се состои од леб, овошје, јаткасти плодови (понекогаш и мед), како и зеленчук варен со вода и сол.

Надвор од редовниот календар на христијанските пости, ксерофагијата може да се користи и како покајание за одредени престапи. На пример, во 35-те канони на Свети Јован Постачот, покајанието за секој монах фатен во хомосексуални дејствија вклучува ксерофагична диета во траење од три години заедно со други покајанија.

Поврзано
--------

* Сиројадение

Наводи
------

1. ↑  „A.Word.A.Day -- xerophagy".
2. ↑  „A Christian Understanding of Homosexuality" (PDF). *orthodoxinfo.com*. 2017.
**Ксенофонт и Марија** се христијански светци.

По потекло биле од Цариград и живееле богоугоден живот и целото внимание го посветиле на христијанското воспитување на своите синови. Според христијанското верување, кога синовите им пораснале, ги испратиле на учење во Вирит (Бејрут), но се случило бура да го потопи бродот. Јован и Аркадиј биле спасени и од брановите биле исфрлени на брегот, но на две различни места, така што секој мислел дека другиот се удавил. Од тага еден за друг тие двајцата се замонашиле во два различни манастири. По две години, нивните нажалени родители дошле во Ерусалим на поклонение на светињите. Таму, со помош на видовитоста на еден духовник најнапред, се состанале браќата, а потоа и родителите со своите деца. Од благодарност кон Бога, Ксенофонт и Марија го раздале сиот
свој имот на сиромасите и тие двајцата се замонашиле. Живееле во 5 век.

Православната црква неговиот ден го чествува на 26 јануари.

Наводи
------

1. ↑  „Охридски пролог" стр. 36
**Лабрун** — село и поранешна општина во округот Витенберг, во Саксонија-Анхалт, Германија. Од 1 јануари 2011, е дел од градот Анабург. Општината припаѓала на заедницата на општини Анабург-Претин од 1 јануари 2005 до 2011. Претходно, припаѓала на заедницата на општини Хајдек-Претин.

Географија и сообраќај
----------------------

Селото се наоѓа околу 45 километри југоисточно од Витенберг и околу 20 километри северно од Торгау во низините на источниот брег на Елба, западно од областа Анабург, заедно со Претин, Бетау, Гростребен, Плесиг и Грос Наундорф. Западно од селото води сојузниот автопат (*Bundesstraße*) B 182, а на север е B 187. На југ, селото се граничи со Саксонија.

Историја
--------

Лабрун се верува дека бил основан во 1159 од фламанските доселеници. Таа била населена во областа од надбискупот Магдебург Вихман фон Зебург и Алберт Мечката.

Надворешни врски
----------------

* Туристички сојуз Елба-Елстер Архивирано на 18 јули 2006 г.

|  |  |
| --- | --- |
| Stub icon | *Оваа место во округот Витенберг статија е никулец. Можете да помогнете со тоа што ќе ја проширите.** п
* р
* у
 |
МХД генератор
МХД(магнетенхидродинамичен)генератор ја претворa топлинската или кинетичката енергија во електрична струја.МХД генераторите се различни од традиционалните електрични генератори затоа што тие можат да работат при високи температури.Основниот концепт на механичкото МХД динамо и МХД динамото со течност е ист.Кај динамото со течност се користи движењето на течноста или плазма, додека кај механичкото динамо се користи механичката работа произведена од електромотор или мотори на внатрешно согорување.

|  |  |
| --- | --- |
| Stub icon | *Оваа статија за електрониката е никулец. Можете да помогнете со тоа што ќе ја проширите.** п
* р
* у
 |
Ласло Рајк.
**Ласло Рајк**  (унгарски: *László Rajk*, 8 март 1909 – 15 октомври 1949) бил унгарски комунистички политичар, кој бил министер за внатрешни работи и министер за надворешни Работи. Тој бил важен организатор на унгарските комунистички сили.

Животопис
---------

Роден е во Сехејурдвахеј, деветтиот од единаесетте деца во семејството на Трансилванските саксонци. Неговите врски со комунизмот започнале од рана возраст, кога станал член на Комунистичката партија на Унгарија (KПУ).

Подоцна, тој бил протеран од својот универзитет поради неговите политички идеи и станал градежен работник, до 1936 година, кога тој се приклучил на *Популарниот Фронт* во шпанската Граѓанска Војна. Тој станал комесар на *Баталјонот Ракоши* на XIII Меѓународна Бригада. По пропаѓањето на Републиканската Шпанија, тој бил однесен во Франција сè до 1941 година, кога тој конечно бил во можност да се врати во Унгарија, каде станал Секретар на Централниот Комитет на Комунистичката Партија , подземно Комунистичкото движење.

Во декември 1944 година тој бил уапсен од страна на одредот на Партијата на вкрстени стрели. Тој требал да биде убиен и бил транспортиран до затворот на Шопронкохид, потоа во Германија, но посредството на неговиот постар брат, Ендре, фашистички под-секретар му го спасил животот. Ласло Рајк бил ослободен на 13 мај 1945 година.

Тој заминал дома во Унгарија и учествувал во партиската политика. Тој стана член на сите водач корпорации на партијата (MKP) и Екстемпорал Парламент. Рајк бил член на Високиот Национален Совет од 7 декември 1945 до 2 февруари 1946 година. На 20 март 1946 година тој бил назначен за министер за Внатрешни работи. Во овој период тој ја организирал приватната војска и тајната полиција на унгарската комунистичка партија.

Наводи
------

1. ↑  Hugh Thomas, *The Spanish Civil War*, 4th Rev. Ed. 2001, p. 927
**Куќи А и Б на Жаулови** — куќи изградени од 1953 до 1955 година на парцела од илјада квадратни метри на Ри де Лоншан бр 81, во Неји на Сена (Сенски Висови, Франција), од архитектот Шарл-Едуар Жанере-Гри, викан Ле Корбизје за Андре Жаул и неговиот син Мишел.

Опис
----

 Детаљ од двете куќи на Жаулови
Овие куќи од тули и бетон, секоја со површина од околу 300 квадратни метри, имаат различна експозиција, но ја делат истата градина, бетонска тераса и имаат заеднички подрум. Куќата „A", за родителите, која гледа на улица, ја штити куќата за деца, „Б", од погледи од улица. Овие семејни куќи се на два ката и се апликација на модулор. Една од особеностите на овие куќи е употребата на сводови и носечки ѕидови, кои не се на вообичаениот архитектонски јазик на Ле Корбизје.Првите планови за овие куќи биле направени во 1937 година, но изградбата започнала дури по војната, во 1953 година.

Семејството Жаул живееле во куќите многу години пред да ги продадат на англискиот милионер Лорд Палумбо во 1987 година. Последниов делумно ги обновил, а потоа ги продал на две сестри кои моментално живеат таму со нивните семејства.

Градбите биле заведени како историски споменик на иницијатива на тогашниот министер за култура, Андре Малро. Куќите се приватни и се отворени за јавноста само во исклучителни прилики.

Наводи
------

1. ↑  Caroline Maniaque, *Le Corbusier et les Maisons Jaoul - Projets et fabrique*, Édition Picard, 2005.

Надворешни врски
----------------

* Maisons Privées  - non-profit organization dedicated to promote and safeguard modern and contemporary private architecture.

Координати: 48°52′48″ N; 2°15′14″ E﻿ / ﻿48.8800° СГШ; 2.2540° ИГД﻿ / 48.8800; 2.2540